CELEX: 
Language: el
Date: 2019-02-18 00:00:00
Title: EΚΤΕΛΕΣΤΙΚΗ ΑΠΟΦΑΣΗ (ΕΕ) …/... ΤΗΣ ΕΠΙΤΡΟΠΗΣ για την κατάρτιση του καταλόγου των υποχρεωτικών επιστημονικών ερευνών και κατώτατων ορίων για τους σκοπούς του πολυετούς προγράμματος της Ένωσης για τη συλλογή και διαχείριση δεδομένων στους τομείς της αλιείας και της υδατοκαλλιέργειας

EΚΤΕΛΕΣΤΙΚΗ ΑΠΟΦΑΣΗ (ΕΕ) …/... ΤΗΣ ΕΠΙΤΡΟΠΗΣ
            
            
               της 18.2.2019
            
            
               για την κατάρτιση του καταλόγου των υποχρεωτικών επιστημονικών ερευνών και κατώτατων ορίων για τους σκοπούς του πολυετούς προγράμματος της Ένωσης για τη συλλογή και διαχείριση δεδομένων στους τομείς της αλιείας και της υδατοκαλλιέργειας
            
            
               Η ΕΥΡΩΠΑΪΚΗ ΕΠΙΤΡΟΠΗ,
            
            
               Έχοντας υπόψη τη Συνθήκη για τη λειτουργία της Ευρωπαϊκής Ένωσης, Έχοντας υπόψη τον Κανονισμό (ΕΕ) 2017/1004 του Ευρωπαϊκού Κοινοβουλίου και του Συμβουλίου, της 17ης Μαΐου 2017, σχετικά με τη θέσπιση ενωσιακού πλαισίου για τη συλλογή, διαχείριση και χρήση δεδομένων στον τομέα της αλιείας και τη στήριξη όσον αφορά τις επιστημονικές γνωμοδοτήσεις για την κοινή αλιευτική πολιτική και για την κατάργηση του κανονισμού (ΕΚ) αριθ. 199/2008 του Συμβουλίου
                  1
               , και ιδίωςτο άρθρο 4 παράγραφος 1 πρώτο και τρίτο εδάφιο,
            
            
               Εκτιμώντας τα ακόλουθα:
            
            
               (1)Σύμφωνα με το άρθρο 25 του κανονισμού (ΕΕ) αριθ. 1380/2013, τα κράτη μέλη συλλέγουν βιολογικά, περιβαλλοντικά, τεχνικά και κοινωνικοοικονομικά δεδομένα απαραίτητα για τη διαχείριση της αλιείας. Το πολυετές πρόγραμμα της Ένωσης για τη συλλογή, διαχείριση και χρήση δεδομένων στους τομείς της αλιείας και της υδατοκαλλιέργειας (EU MAP/πολυετές πρόγραμμα της ΕΕ) για τη χρονική περίοδο 2017-2019, εγκρίθηκε με την εκτελεστική απόφαση της Επιτροπής 2016/1251
                  2
                και θα λήξει στις 31 Δεκεμβρίου 2019.
            
            
               (2)Το πολυετές πρόγραμμα της Ένωσης είναι απαραίτητο ώστε τα κράτη μέλη να προσδιορίζουν και να σχεδιάζουν τις δραστηριότητες συλλογής δεδομένων στο πλαίσιο των εθνικών τους προγραμμάτων εργασίας. Σύμφωνα με το άρθρο 21 του κανονισμού (ΕΕ) αριθ. 508/2014 του Ευρωπαϊκού Κοινοβουλίου και του Συμβουλίου, τα εν λόγω εθνικά προγράμματα εργασίας πρέπει να υποβάλλονται στην Επιτροπή πριν από τις 31 Οκτωβρίου του έτους που προηγείται του έτους από το οποίο θα εφαρμόζεται το πρόγραμμα εργασίας. 
            
            
               (3)Εν όψει της επανεξέτασης του EU MAP (του πολυετούς προγράμματος της ΕΕ) μετά το 2019, έχουν ήδη αρχίσει διαβουλεύσεις με εμπειρογνώμονες στο πλαίσιο της επιστημονικής, τεχνικής και οικονομικής επιτροπής αλιείας, με περιφερειακές ομάδες συντονισμού, με εκπροσώπους των κρατών μελών και με άλλους ενδιαφερομένους και θα ολοκληρωθούν στα τέλη του 2019. Ως εκ τούτου, το νέο πολυετές πρόγραμμα της ΕΕ (EU-MAP), το οποίο θα λαμβάνει υπόψη τα αποτελέσματα των εν λόγω διαβουλεύσεων, δεν μπορεί να εγκριθεί πριν από το 2021.
            
            
               (4)Συνεπώς, όσον αφορά την περίοδο από το 2020 έως το 2021, είναι αναγκαίο να εγκριθούν οι διατάξεις σχετικά με τον κατάλογο των υποχρεωτικών επιστημονικών ερευνών στη θάλασσα και των κατώτατων ορίων κάτω από τα οποία δεν είναι υποχρεωτικό για τα κράτη μέλη να συλλέγουν στοιχεία, που περιλαμβάνονται στο ισχύον πολυετές πρόγραμμα της Ένωσης (EU-MAP), βάσει του κανονισμού (ΕΕ) 2017/1004. 
            
            
               (5)Η παρούσα απόφαση καθορίζει, συνεπώς, σύμφωνα με το άρθρο 4 του κανονισμού (ΕΕ) 2017/1004, τον κατάλογο των υποχρεωτικών επιστημονικών ερευνών στη θάλασσα και των κατώτατων ορίων κάτω από τα οποία δεν είναι υποχρεωτικό για τα κράτη μέλη να συλλέγουν δεδομένα με βάση τις δραστηριότητες αλιείας και υδατοκαλλιέργειας ή να διεξάγουν έρευνες στη θάλασσα, όπως αναφέρεται στο άρθρο 5 παράγραφος 1 στοιχείο β) και γ) του εν λόγω κανονισμού. Λεπτομερείς ρυθμίσεις σχετικά με τη συλλογή και τη διαχείριση βιολογικών, περιβαλλοντικών, τεχνικών και κοινωνικοοικονομικών δεδομένων από τα κράτη μέλη, όπως αναφέρεται στο άρθρο 5 παράγραφος 1 στοιχείο α) του εν λόγω κανονισμού, καθορίζονται με την κατ’ εξουσιοδότηση απόφαση της Επιτροπής (ΕΕ) XXX/2019. 
            
            
               (6)Για λόγους ασφάλειας δικαίου, θα πρέπει να καταργηθεί η εκτελεστική απόφαση (ΕΕ) 2016/1251 της Επιτροπής.
            
            
               (7)Τα μέτρα που προβλέπονται στην παρούσα απόφαση είναι σύμφωνα με τη γνώμη της επιτροπής διαχείρισης αλιείας και υδατοκαλλιέργειας,
            
            
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ: 
            
            
               Άρθρο 1
            
            
               Για τους σκοπούς του πολυετούς προγράμματος της Ένωσης για τη συλλογή και τη διαχείριση δεδομένων στον τομέα της αλιείας για την περίοδο 2020 - 2021, ο κατάλογος των υποχρεωτικών επιστημονικών ερευνών στη θάλασσα και των κατώτατων ορίων κάτω από τα οποία δεν είναι υποχρεωτικό για τα κράτη μέλη να συλλέγουν δεδομένα με βάση τις δραστηριότητες αλιείας και υδατοκαλλιέργειας ή να διεξάγουν έρευνες στη θάλασσα που αφορούν τα μέρη του πολυετούς προγράμματος της Ένωσης που αναφέρονται στο άρθρο 5 παράγραφος 1 σγτοιχεία β) και γ) του κανονισμού (ΕΕ) 2017/1004, περιλαμβάνεται στο παράρτημα της παρούσας απόφασης.
            
            
               Άρθρο 2
            
            
               Η εκτελεστική απόφαση (ΕΕ) 2016/1251 της Επιτροπής καταργείται από την 1η Ιανουαρίου 2020.
            
            
               Άρθρο 3
            
         
         
            
               Η παρούσα απόφαση αρχίζει να ισχύει την επομένη της δημοσίευσής της στην Επίσημη Εφημερίδα της Ευρωπαϊκής Ένωσης.
            
            
               Εφαρμόζεται από την 1η Ιανουαρίου 2020.
            
            
               Βρυξέλλες, 18.2.2019
            
            
               
                     Για την Επιτροπή
               
               
                     Πρόεδρος
                     Jean-Claude JUNCKER
               
            
         
         
            
                  
                     (1)
                  
                        ΕΕ L 157 της 20.6.2017, σ. 1.
               
               
                  
                     (2)
                  
                        Εκτελεστική απόφαση (ΕΕ) 2016/1251 της Επιτροπής, της 12ης Ιουλίου 2016, για τη θέσπιση πολυετούς προγράμματος της Ένωσης για τη συλλογή, διαχείριση και χρήση δεδομένων στους τομείς της αλιείας και της υδατοκαλλιέργειας για την περίοδο 2017-2019 (ΕΕ L 207 της 1.8.2016, σ. 113).
               
            
      
    ---documentbreak--- 
      
         
         
            
               ΠΑΡΑΡΤΗΜΑ 
            
            
               ΚΕΦΑΛΑΙΟ I
            
            
               Επιστημονικές έρευνες στη θάλασσα
            
            
               Διενεργούνται τουλάχιστον όλες οι επιστημονικές έρευνες στη θάλασσα που περιλαμβάνονται στον πίνακα του παρόντος παραρτήματος (που αντικαθιστά τον πίνακα 10 της εκτελεστικής απόφασης (ΕΕ) 2016/1251), εκτός εάν, μετά από εξέταση των ερευνών, προκύψει το συμπέρασμα ότι η έρευνα δεν είναι πλέον κατάλληλη για την ενημέρωση της εκτίμησης των αποθεμάτων και της διαχείρισης της αλιείας. Με βάση τα ίδια κριτήρια επιστημονικής εξέτασης, νέες έρευνες μπορούν να προστεθούν στον ως άνω κατάλογο.
            
            
               Στα προγράμματα εργασίας που αναφέρονται στο άρθρο 21 του κανονισμού (ΕΕ) αριθ. 508/2014, τα κράτη μέλη καθορίζουν τις επιστημονικές έρευνες στη θάλασσα που πρέπει να διενεργηθούν και είναι υπεύθυνα για τις εν λόγω έρευνες. 
            
            
               Τα κράτη μέλη που συνεισφέρουν στις διεθνείς επιστημονικές έρευνες, συντονίζουν τις προσπάθειές τους εντός της ίδιας θαλάσσιας περιφέρειας.
            
            
               Τα κράτη μέλη εγγυώνται, στο πλαίσιο των εθνικών τους προγραμμάτων εργασίας, τη συνέχεια με τα προηγούμενα ερευνητικά προγράμματα.
            
            
               Το παρόν Κεφάλαιο αντικαθιστά το Κεφάλαιο IV της εκτελεστικής απόφασης (ΕΕ) 2016/1251 της Επιτροπής.
            
            
            
               ΚΕΦΑΛΑΙΟ II
            
            
               Κατώτατα όρια
            
            
               (1)Οι διατάξεις του παρόντος κεφαλαίου εφαρμόζονται στην ενωσιακή αλιεία και αντικαθιστούν τις διατάξεις του Κεφαλαίου V της εκτελεστικής απόφασης (ΕΕ) 2016/1251 της Επιτροπής.
            
            
               (2)Τα βιολογικά δεδομένα δεν χρειάζεται να συλλέγονται εάν, για ένα συγκεκριμένο αλιευτικό απόθεμα ή είδος:
            
            
               α)το μερίδιο των σχετικών συνολικών επιτρεπόμενων αλιευμάτων (TAC) ενός κράτους μέλους είναι λιγότερο από το 10 % του συνόλου της Ένωσης, ή 
            
            
               β)σε περίπτωση που δεν έχει καθοριστεί TAC, οι συνολικές εκφορτώσεις ενός κράτους μέλους όσον αφορά ένα απόθεμα ή είδος είναι λιγότερες από το 10 % του μέσου όρου των συνολικών εκφορτώσεων της ΕΕ κατά τα προηγούμενα 3 έτη, ή 
            
            
               γ)οι συνολικές ετήσιες εκφορτώσεις ενός κράτους μέλους για ένα είδος είναι λιγότερες από 200 τόνους. Όσον αφορά τα είδη για τα οποία απαιτείται συγκεκριμένη διαχείριση μπορεί να καθοριστεί χαμηλότερο κατώτατο όριο σε επίπεδο θαλάσσιας περιφέρειας.
            
            
               Όταν το άθροισμα των συναφών ποσοστώσεων διαφόρων κρατών μελών, των οποίων το μερίδιο σε ένα TAC είναι λιγότερο από το 10 % του TAC, είναι υψηλότερο από το 25 % του μεριδίου του TAC για ένα συγκεκριμένο απόθεμα, το κατώτατο όριο του 10 % που αναφέρεται στο στοιχείο α) δεν εφαρμόζεται και τα κράτη μέλη μεριμνούν για την κατανομή καθηκόντων σε περιφερειακό επίπεδο προκειμένου να εξασφαλιστεί ότι το απόθεμα καλύπτεται από τη δειγματοληψία, σε αντιστοιχία με τις ανάγκες των τελικών χρηστών. 
            
            
               Δεν ισχύει κατώτατο όριο για τα μεγάλα πελαγικά είδη και για τα ανάδρομα και κατάδρομα είδη.
            
            
               (3)Με την επιφύλαξη ειδικότερων διατάξεων σχετικά με τις διεθνείς υποχρεώσεις στο πλαίσιο των Περιφερειακών Οργανώσεων Διαχείρισης της Αλιείας, δεν απαιτείται η συλλογή βιολογικών δεδομένων εάν, για συγκεκριμένο ιχθυαπόθεμα που υπόκειται σε διεθνή εκμετάλλευση, εκτός των αποθεμάτων μεγάλων πελαγικών ή άκρως μεταναστευτικών ειδών, το μερίδιο της Ένωσης είναι μικρότερο από 10 %.
            
         
         
            
               (4)Τα κράτη μέλη παρέχουν εκτιμήσεις αλιευμάτων από υφιστάμενες έρευνες ερασιτεχνικής αλιείας, συμπεριλαμβανομένων αυτών που έχουν διεξαχθεί βάσει του πλαισίου συλλογής δεδομένων ή από συμπληρωματική δοκιμαστική μελέτη, εντός δύο ετών από την ημερομηνία κατά την οποία η παρούσα απόφαση παράγει αποτελέσματα. Οι εν λόγω έρευνες καθιστούν δυνατή την εκτίμηση του μεριδίου των αλιευμάτων που προέρχονται από την ερασιτεχνική αλιεία σε σχέση με τα εμπορικά αλιεύματα για όλα τα είδη σε μια θαλάσσια περιφέρεια για την οποία απαιτούνται εκτιμήσεις σχετικά με τα αλιεύματα που προέρχονται από την ερασιτεχνική αλιεία στο πλαίσιο του παρόντος πολυετούς προγράμματος της Ένωσης. Ο συνακόλουθος σχεδιασμός και η έκταση των εθνικών ερευνών σχετικά με την ερασιτεχνική αλιεία, συμπεριλαμβανομένων των κατώτατων ορίων για τη συλλογή δεδομένων, συντονίζεται σε επίπεδο θαλάσσιας περιφέρειας και βασίζεται στις ανάγκες του τελικού χρήστη. 
            
            
               Δεν ισχύει κατώτατο όριο για τα αλιεύματα ερασιτεχνικής αλιείας των ιχθυαποθεμάτων που υπόκεινται σε σχέδια αποκατάστασης ή σε πολυετή σχέδια διαχείρισης, όπως εκείνα που αφορούν την αλιεία μεγάλων πελαγικών ειδών και άκρως μεταναστευτικών ειδών.
            
            
               (5)Δεν απαιτείται η συλλογή κοινωνικών και οικονομικών δεδομένων όσον αφορά την υδατοκαλλιέργεια, εάν η συνολική παραγωγή ενός κράτους μέλους είναι λιγότερη από το 1 % του συνόλου του όγκου και της αξίας της ενωσιακής παραγωγής. Δεν απαιτείται η συλλογή δεδομένων όσον αφορά την υδατοκαλλιέργεια για είδη που αντιπροσωπεύουν λιγότερο από το 10 % της παραγωγής προϊόντων υδατοκαλλιέργειας ενός κράτους μέλους, βάσει του όγκου και της αξίας. Επιπλέον, τα κράτη μέλη με συνολική παραγωγή λιγότερη από το 2,5 % του συνολικού όγκου και της αξίας της ενωσιακής παραγωγής προϊόντων υδατοκαλλιέργειας, μπορούν να ορίζουν μια απλουστευμένη μεθοδολογία, όπως πιλοτικές μελέτες με σκοπό την παρέκταση των δεδομένων που απαιτούνται για τα είδη που αντιπροσωπεύουν πάνω από το 10 % της παραγωγής προϊόντων υδατοκαλλιέργειας στα κράτη μέλη βάσει του όγκου και της αξίας.
            
            
               Τα δεδομένα αναφοράς είναι τα τελευταία δεδομένα που έχουν υποβάλει τα κράτη μέλη σύμφωνα με τον κανονισμό (ΕΚ) αριθ. 762/2008
                  1
                και τα αντίστοιχα δεδομένα που έχει δημοσιεύσει η Eurostat.
            
            
               (6)Δεν απαιτείται η συλλογή περιβαλλοντικών δεδομένων όσον αφορά την υδατοκαλλιέργεια, εάν το σύνολο παραγωγής προϊόντων υδατοκαλλιέργειας ενός κράτους μέλους είναι λιγότερο από το 2,5 % του συνόλου του όγκου και της αξίας της ενωσιακής παραγωγής προϊόντων υδατοκαλλιέργειας.
            
            
               Τα δεδομένα αναφοράς είναι τα τελευταία δεδομένα που έχουν υποβάλει τα κράτη μέλη σύμφωνα με τον κανονισμό (ΕΚ) αριθ. 762/2008 και τα αντίστοιχα δεδομένα που έχει δημοσιεύσει η Eurostat. 
            
            
               (7)Η συμμετοχή ενός κράτους μέλους (φυσική ή χρηματοοικονομική) σε επιστημονικές έρευνες στη θάλασσα που συμπεριλαμβάνονται στον κατάλογο επιστημονικών ερευνών στη θάλασσα του παρόντος παραρτήματος, δεν είναι υποχρεωτική, όταν το μερίδιό του σε ενωσιακό TAC που αφορά το είδος-στόχο της έρευνας είναι κάτω από το όριο του 3 %. Εφόσον δεν έχει οριστεί TAC, η συμμετοχή ενός κράτους μέλους (φυσική ή χρηματοοικονομική) σε επιστημονικές έρευνες στη θάλασσα δεν είναι υποχρεωτική, όταν το μερίδιό του στις συνολικές ενωσιακές εκφορτώσεις των τελευταίων τριών ετών από ένα απόθεμα ή είδος είναι κάτω από το όριο του 3 %. Κατώτατα όρια για τις έρευνες που αφορούν πολλά είδη και για τις έρευνες οικοσυστήματος μπορούν να καθοριστούν σε επίπεδο θαλάσσιας περιφέρειας. 
            
            
               (8)Κατά παρέκκλιση των σημείων 2 έως 7, εντός της ίδιας θαλάσσιας περιοχής, τα κράτη μέλη μπορούν να συμφωνήσουν εναλλακτικά κατώτατα όρια.
            
            
               
            
            
               Κατάλογος των επιστημονικών ερευνών στη θάλασσα
                  2
               
            
            
            
                     
                        Αριθμός έρευνας
                     
                  
                  
                     
                        Ακρωνύμιο
                     
                  
                  
                     
                        Περιοχή
                     
                  
                  
                     
                        Περίοδος
                     
                  
                  
                     
                        Κύρια στοχευόμενα είδη 
                     
                  
               
                     
                        Βαλτική Θάλασσα
                     
                  
               
                     
                        Διεθνής έρευνα αλιείας με τράτα στη Βαλτική (Baltic International Trawl Survey) 
                     
                  
                  
                     
                        BITS Q1
                     
                     
                        BITS Q4
                     
                  
                  
                     
                        IIIaS, IIIb-d
                     
                  
                  
                     
                        1ο και 4ο τρίμηνο
                     
                  
                  
                     
                        Γάδος και άλλα βενθοπελαγικά είδη
                     
                  
               
                     
                        Διεθνής ηχοβολιστική έρευνα στη Βαλτική (Φθινόπωρο) (Baltic International Acoustic Survey)
                     
                  
                  
                     
                        BIAS
                     
                  
                  
                     
                        IIIa, IIIb-d
                     
                  
                  
                     
                        Σεπτ.-Οκτ.
                     
                  
                  
                     
                        Ρέγγα και σαρδελόρεγγα
                     
                  
               
                     
                        Ηχοβολιστική έρευνα για τη ρέγγα στον κόλπο της Ρίγας (Gulf of Riga Acoustic Herring Survey)
                     
                  
                  
                     
                        GRAHS
                     
                  
                  
                     
                        IIId
                     
                  
                  
                     
                        3ο τρίμηνο
                     
                  
                  
                     
                        Ρέγγα
                     
                  
               
                     
                        Ηχοβολιστική έρευνα σαρδελόρεγγας (Sprat Acoustic Survey) 
                     
                     
                  
                  
                     
                        SPRAS
                     
                  
                  
                     
                        IIId
                     
                  
                  
                     
                        Μάιος
                     
                  
                  
                     
                        Ρέγγα και σαρδελόρεγγα
                     
                  
               
                     
                        Έρευνα νυμφών ρέγγας στο Rügen (Rügen Herring Larvae Survey)
                     
                     
                  
                  
                     
                        RHLS
                     
                  
                  
                     
                        IIId
                     
                  
                  
                     
                        Μάρτιος-Ιούνιος
                     
                  
                  
                     
                        Ρέγγα
                     
                  
               
                     
                        Βόρεια Θάλασσα και Ανατολικός Αρκτικός Ωκεανός (περιοχές ICES I και II)
                     
                  
               
                     
                        Διεθνής έρευνα αλιείας με τράτα βυθού (International Bottom Trawl Survey)
                     
                  
                  
                     
                        IBTS Q1
                     
                     
                        IBTS Q3
                     
                  
                  
                     
                        IIIα, IV
                     
                  
                  
                     
                        1ο και 3ο τρίμηνο
                     
                  
                  
                     
                        Μπακαλιάρος εγκλεφίνος, γάδος, μαύρος μπακαλιάρος, ρέγγα, σαρδελόρεγγα, νταούκι του Ατλαντικού, σκουμπρί, σύκο Νορβηγίας.
                     
                  
               
                     
                        Έρευνα αλιείας με τράτα στη Βόρειο Θάλασσα (North Sea Beam Trawl Survey)
                     
                  
                  
                     
                        BTS
                     
                  
                  
                     
                        IVb,IVc,VIId
                     
                  
                  
                     
                        3ο τρίμηνο
                     
                  
                  
                     
                        Ευρωπαϊκή χωματίδα, γλώσσα
                     
                  
               
                     
                        Έρευνα για την αλιεία βενθοπελαγικών νεαρών ιχθύων (Demersal Young Fish Survey)
                     
                  
                  
                     
                        DYFS
                     
                  
                  
                     
                        Ακτές Βόρειας Θάλασσας
                     
                  
                  
                     
                        3ο και 4ο τρίμηνο
                     
                  
                  
                     
                        Ευρωπαϊκή χωματίδα, γλώσσα, σταχτογαρίδα
                     
                  
               
                     
                        Έρευνα διχτυών γλώσσας
                     
                  
                  
                     
                        SNS
                     
                  
                  
                     
                        IVb, IVc
                     
                  
                  
                     
                        3ο τρίμηνο
                     
                  
                  
                     
                        Γλώσσα, ευρωπαϊκή χωματίδα
                     
                  
               
                     
                        Έρευνα για το αμμόχελο Βορείου Θαλάσσης (North Sea Sandeels Survey)
                     
                  
                  
                     
                        NSSS
                     
                  
                  
                     
                        IVa, IVb
                     
                  
                  
                     
                        4ο τρίμηνο
                     
                  
                  
                     
                        Αμμόχελο
                     
                  
               
                     
                        Διεθνής έρευνα για το οικοσύστημα στις Σκανδιναβικές Θάλασσες (International Ecosystem Survey in the Nordic Seas)
                     
                  
                  
                     
                        ASH
                     
                  
                  
                     
                        IIa
                     
                  
                  
                     
                        Μάιος
                     
                  
                  
                     
                        Ρέγγα, προσφυγάκι
                     
                  
               
                     
                        Έρευνα για το κοκκινόψαρο στη Θάλασσα της Νορβηγίας και σε γειτονικά ύδατα (Redfish Survey in the Norwegian Sea and adjacent waters)
                     
                  
                  
                     
                        REDNOR
                     
                  
                  
                     
                        II
                     
                  
                  
                     
                        Αύγουστος — Σεπτέμβριος
                     
                  
                  
                     
                        Κοκκινόψαρο
                     
                  
               
                     
                        Έρευνα ωών σκουμπριού (Mackerel egg Survey)
                     
                     
                        (Τριετής)
                     
                  
                  
                     
                        NSMEGS
                     
                  
                  
                     
                        IV
                     
                  
                  
                     
                        Μάιος-Ιούλιος
                     
                  
                  
                     
                        Παραγωγή ωών σκουμπριού
                     
                  
               
                     
                        Έρευνα νυμφών ρέγγας (Herring Larvae survey)
                     
                  
                  
                     
                        IHLS
                     
                  
                  
                     
                        IV,VIId
                     
                  
                  
                     
                        1ο και 3ο τρίμηνο
                     
                  
                  
                     
                        Ρέγγα, νύμφες σαρδελόρεγγας
                     
                  
               
                     
                        Ηχοβολιστική έρευνα ρέγγας στη Βόρεια Θάλασσα (NS Herring Acoustic Survey)
                     
                  
                  
                     
                        NHAS
                     
                  
                  
                     
                        IIIa, IV,VIa
                     
                  
                  
                     
                        Ιούνιος, Ιούλιος
                     
                  
                  
                     
                        Ρέγγα, σαρδελόρεγγα
                     
                  
               
                     
                        Έρευνα TV καραβίδας
                     
                     
                        (FU 3&4)
                     
                  
                  
                     
                        NTV3&4
                     
                  
                  
                     
                        IIIA
                     
                  
                  
                     
                        2ο ή 3ο τρίμηνο
                     
                  
                  
                     
                        Καραβίδα
                     
                  
               
                     
                        Έρευνα TV καραβίδας (FU 6)
                     
                  
                  
                     
                        NTV6
                     
                  
                  
                     
                        IVb
                     
                  
                  
                     
                        Σεπτέμβριος
                     
                  
                  
                     
                        Καραβίδα
                     
                  
               
                     
                        Έρευνα TV καραβίδας (FU 7)
                     
                  
                  
                     
                        NTV7
                     
                  
                  
                     
                        IVa
                     
                  
                  
                     
                        2ο ή 3ο τρίμηνο
                     
                  
                  
                     
                        Καραβίδα
                     
                  
               
                     
                        Έρευνα TV καραβίδας (FU 8)
                     
                  
                  
                     
                        NTV8
                     
                  
                  
                     
                        IVb
                     
                  
                  
                     
                        2ο ή 3ο τρίμηνο
                     
                  
                  
                     
                        Καραβίδα
                     
                  
               
                     
                        Έρευνα TV καραβίδας (FU 9)
                     
                  
                  
                     
                        NTV9
                     
                  
                  
                     
                        IVa
                     
                  
                  
                     
                        2ο ή 3ο τρίμηνο
                     
                  
                  
                     
                        Καραβίδα
                     
                  
               
                     
                        Βόρειος Ατλαντικός (περιοχές ICES V-XIV και περιοχές NAFO)
                     
                  
               
                     
                        Διεθνής ηχοβολιστική έρευνα / έρευνα τρατών για κοκκινόψαρα (ανά διετία) (International Redfish Trawl and Acoustic Survey)
                     
                  
                  
                     
                        REDTAS
                     
                     
                  
                  
                     
                        Va, XII, XIV· NAFO SA 1-3
                     
                  
                  
                     
                        Ιούνιος/Ιούλιος
                     
                     
                  
                  
                     
                        Κοκκινόψαρο
                     
                  
               
                     
                        Έρευνα ψαριών βυθού φλαμανδικού ακρωτηρίου (Flemish Cap Groundfish survey)
                     
                  
                  
                     
                        FCGS
                     
                  
                  
                     
                        3M
                     
                  
                  
                     
                        Ιούλιος 
                     
                  
                  
                     
                        Βενθοπελαγικά είδη
                     
                  
               
                     
                        Έρευνα ψαριών βυθού Γροιλανδίας
                     
                  
                  
                     
                        GGS
                     
                  
                  
                     
                        XIV, NAFO SA1
                     
                  
                  
                     
                        Οκτώβριος/Νοέμβριος 
                     
                  
                  
                     
                        Γάδος, κοκκινόψαρο και άλλα βενθοπελαγικά είδη
                     
                  
               
                     
                        Έρευνα ψαριών βυθού 3LNO 
                     
                  
                  
                     
                        PLATUXA
                     
                  
                  
                     
                        NAFO 3LNO
                     
                  
                  
                     
                        2ο και 3ο τρίμηνο 
                     
                  
                  
                     
                        Βενθοπελαγικά είδη
                     
                  
               
                     
                        Δυτική IBTS 4ο τρίμηνο 
                     
                     
                        (συμπεριλαμβανομένης της έρευνας στην περιοχή Porcupine)
                     
                  
                  
                     
                        IBTS Q4
                     
                  
                  
                     
                        VIa, VII, VIII, IXa
                     
                  
                  
                     
                        4ο τρίμηνο
                     
                     
                  
                  
                     
                        Βενθοπελαγικά είδη
                     
                  
               
                     
                        IBTS Δυτικά Σκωτίας (Scottish Western IBTS)
                     
                  
                  
                     
                        IBTS Q1
                     
                  
                  
                     
                        VIa,VIIa
                     
                  
                  
                     
                        Μάρτιος
                     
                  
                  
                     
                        Γαδοειδή, ρέγγα, σκουμπρί
                     
                  
               
                     
                        ISBCBTS Σεπτέμβριος
                     
                  
                  
                     
                        ISBCBTS 
                     
                  
                  
                     
                        VIIa f g
                     
                  
                  
                     
                        Σεπτέμβριος
                     
                  
                  
                     
                        Γλώσσα, ευρωπαϊκή χωματίδα
                     
                  
               
                     
                        WCBTS
                     
                  
                  
                     
                        VIIe BTS
                     
                  
                  
                     
                        VIIe 
                     
                  
                  
                     
                        Οκτώβριος
                     
                  
                  
                     
                        Γλώσσα, ευρωπαϊκή χωματίδα, πεσκαντρίτσα, λεμονόγλωσσα
                     
                  
               
                     
                        Έρευνα προσφυγακιού
                     
                  
                  
                     
                  
                  
                     
                        VI, VII
                     
                  
                  
                     
                        1ο και 2ο τρίμηνο
                     
                  
                  
                     
                        Προσφυγάκι
                     
                  
               
                     
                        Διεθνής έρευνα ωοτοκίας για το σκουμπρί και το σαφρίδι (International Mackerel and Horse Mackerel Egg Survey)
                     
                     
                        (Τριετής) 
                     
                  
                  
                     
                        MEGS
                     
                  
                  
                     
                        VIa, VII,VIII, IXa
                     
                  
                  
                     
                        Ιανουάριος-Ιούλιος 
                     
                  
                  
                     
                        Παραγωγή ωών σκουμπριού, σαφριδιού
                     
                  
               
                     
                        Ηχοβολιστική έρευνα σαρδέλας, γαύρου, σαφριδιού (Sardine, Anchovy Horse Mackerel Acoustic Survey)
                     
                  
                  
                     
                  
                  
                     
                        VIII, IX
                     
                  
                  
                     
                        Μάρτιος-Απρίλιος-Μάιος
                     
                  
                  
                     
                        Δείκτες αφθονίας σαρδέλας, γαύρου, σκουμπριού, σαφριδιού
                     
                  
               
                     
                        Sardine DEPM (Σαρδέλα DEPM)
                     
                     
                        (Τριετής)
                     
                  
                  
                     
                  
                  
                     
                        VIIIc, IXa
                     
                  
                  
                     
                        2ο και 4ο τρίμηνο 
                     
                  
                  
                     
                        SSB σαρδέλας και χρήση CUFES 
                     
                  
               
                     
                        Ηχοβολιστική έρευνα ρέγγας/βασιλάκη περιόδου ωοτοκίας/περιόδου προωοτοκίας (Spawning/Pre spawning Herring/Boarfish acoustic survey)
                     
                  
                  
                     
                  
                  
                     
                        VIa, VIIa-g 
                     
                  
                  
                     
                        Ιούλιος, Σεπτέμβριος, Νοέμβριος, Μάρτιος, Ιανουάριος
                     
                  
                  
                     
                        Ρέγγα, σαρδελόρεγγα
                     
                  
               
                     
                        Βιομάζα του γαύρου
                     
                  
                  
                     
                        BIOMAN
                     
                  
                  
                     
                        VIII
                     
                  
                  
                     
                        Μάιος
                     
                  
                  
                     
                        SSB γαύρου (DEP)
                     
                  
               
                     
                        Έρευνα UWTV καραβίδας (στην ανοικτή θάλασσα) 
                     
                  
                  
                     
                        UWTV 
                     
                     
                        (FU 11-13)
                     
                  
                  
                     
                        VIa
                     
                  
                  
                     
                        2ο ή 3ο τρίμηνο
                     
                  
                  
                     
                        Καραβίδα
                     
                  
               
                     
                        UWTV καραβίδα 
                     
                     
                        Ιρλανδική θάλασσα
                     
                  
                  
                     
                        UWTV
                     
                     
                        (FU 15)
                     
                  
                  
                     
                        VIIα
                     
                  
                  
                     
                        Αύγουστος
                     
                  
                  
                     
                        Καραβίδα
                     
                  
               
                     
                        Έρευνα UWTV καραβίδας 
                     
                     
                        Aran Grounds 
                     
                  
                  
                     
                        UWTV 
                     
                     
                        (FU 17)
                     
                  
                  
                     
                        VIIb
                     
                  
                  
                     
                        Ιούνιος
                     
                  
                  
                     
                        Καραβίδα
                     
                  
               
                     
                        Έρευνα UWTV καραβίδας 
                     
                     
                        Κελτική Θάλασσα
                     
                  
                  
                     
                        UWTV 
                     
                     
                        (FU 20-22)
                     
                  
                  
                     
                        VIIg,h,j
                     
                  
                  
                     
                        Ιούλιος
                     
                  
                  
                     
                        Καραβίδα
                     
                  
               
                     
                        Έρευνα καραβίδας
                     
                     
                        Έρευνα καραβίδας στα ανοικτά της Πορτογαλίας
                     
                  
                  
                     
                        UWTV
                     
                     
                        (FU 28-29)
                     
                  
                  
                     
                        IXa
                     
                  
                  
                     
                        Ιούνιος
                     
                  
                  
                     
                        Καραβίδα
                     
                  
               
                     
                        Ύδατα της Μεσογείου και του Ευξείνου Πόντου
                     
                  
               
                     
                        Παμμεσογειακή ηχοβολιστική έρευνα ()
                     
                  
                  
                     
                        MEDIAS
                     
                  
                  
                     
                        GSA 1, 6, 7, 9, 10, 15,
                     
                     
                        16, 17, 18, 20, 22
                     
                  
                  
                     
                        Άνοιξη‐καλοκαίρι (2ο-3ο τρίμηνο)
                     
                  
                  
                     
                        Μικρά πελαγικά είδη
                     
                  
               
                     
                        Έρευνα αλιείας με τράτα βυθού στον Εύξεινο Πόντο, 
                     
                     
                  
                  
                     
                        BTSBS
                     
                  
                  
                     
                        GSA 29
                     
                  
                  
                     
                        Άνοιξη‐Φθινόπωρο (2ο,3ο,4ο τρίμηνο)
                     
                  
                  
                     
                        Καλκάνι
                     
                  
               
                     
                        Έρευνα αλιείας με πελαγική τράτα στον Εύξεινο Πόντο,
                     
                  
                  
                     
                        PTSBS
                     
                  
                  
                     
                        GSA 29
                     
                  
                  
                     
                        Άνοιξη‐Φθινόπωρο (2ο,3ο,4ο τρίμηνο)
                     
                  
                  
                     
                        Σαρδελόρεγγα, προσφυγάκι
                     
                  
               
                     
                        Διεθνής Έρευνα Αλιείας με Τράτα βυθού στη Μεσόγειο (), 
                     
                  
                  
                     
                        MEDITS
                     
                  
                  
                     
                        GSA 1, 2, 3, 5, 6, 7, 8, 9,
                     
                     
                        10, 11, 15, 16, 17, 18,
                     
                     
                        19, 20, 22, 23, 25
                     
                  
                  
                     
                        Άνοιξη‐καλοκαίρι (2ο-3ο τρίμηνο)
                     
                  
                  
                     
                        Βενθοπελαγικά είδη
                     
                  
               
         
         
            
                  
                     (1)
                  
                        Κανονισμός (ΕΚ) αριθ. 762/2008 του Ευρωπαϊκού Κοινοβουλίου και του Συμβουλίου, της 9ης Ιουλίου 2008, περί των στατιστικών στοιχείων που πρέπει να υποβάλλουν τα κράτη μέλη σχετικά με την υδατοκαλλιέργεια και για την κατάργηση του κανονισμού (ΕΚ) αριθ. 788/96 του Συμβουλίου (ΕΕ L 218 της 13.8.2008, σ. 1).
               
               
                  
                     (2)
                  
                        Ο κατάλογος των επιστημονικών ερευνών στη θάλασσα αντικαθιστά τον πίνακα 10 της εκτελεστικής απόφασης (ΕΕ) 2016/1251 της Επιτροπής.